CELEX: 62013TN0546
Language: fi
Date: 2013-10-20 00:00:00
Title: Asia T-546/13: Kanne 20.10.2013 — Šumelj ym. v. Euroopan unioni

14.12.2013   
            
            
               FI
            
            
               Euroopan unionin virallinen lehti
            
            
               C 367/34
            
         Kanne 20.10.2013 — Šumelj ym. v. Euroopan unioni
   (Asia T-546/13)
   2013/C 367/60
   Oikeudenkäyntikieli: kroaatti
   
      Asianosaiset
   
   
      Kantajat: Ante Šumelj (Zagreb, Kroatia), Dubravka Bašljan (Zagreb), Đurđica Crnčević (Sv. Ivan Zelina, Kroatia) ja Miroslav Lovreković (Križevci, Kroatia) (edustaja: asianajaja Mato Krmek)
   
      Vastaaja: Euroopan unioni
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               antamaan väliaikaisen määräyksen, jossa se toteaa, että Euroopan komissio on laiminlyönyt liittymisasiakirjan 36 artiklan (liitteessä VII oleva 1 kohta) mukaisen velvollisuutensa seurata Kroatian tasavallan liittymisestä Euroopan unioniin tehdyn sopimuksen noudattamista nojalla siltä osin kuin on kyse julkisen ulosottoviranomaisen (služba javnih ovršitelja) luomisesta Kroatian oikeusjärjestykseen
            
         
               —
            
            
               velvoittamaan Euroopan unionin korvaamaan SEUT 340 artiklan toisen kohdan nojalla (aineellisen ja aineettoman) vahingon, jota kantajille on aiheutunut, Euroopan unionin sopimussuhteen ulkopuolisen vahingonkorvausvastuun perusteella
            
         
               —
            
            
               velvoittamaan Euroopan unionin korvaamaan oikeudenkäyntikulut.
            
         
               —
            
            
               Kantajat vaativat lisäksi, että unionin yleisen tuomioistuimen olisi keskeytettävä korvausmäärään liittyvät neuvottelut, kunnes tässä oikeudenkäynnissä vaaditusta määräyksestä tulee lainvoimainen.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen:
   
               1)
            
            
               Ensimmäinen kanneperuste, joka perustuu siihen, että Euroopan komissio on rikkonut liittymisasiakirjan 36 artiklaa (liitteessä VII oleva 1 kohta), joka on erottamaton osa Euroopan unionin jäsenvaltioiden ja Kroatian tasavallan välillä tehtyä sopimusta Kroatian tasavallan liittymisestä Euroopan unioniin (Narodne novine — Međunarodni ugovori Nr. 2/12), koska se ei ole onnistunut estämään Kroatian jäsenyysneuvottelujen aikana antaman sellaisen lain kumoamista, jolla luodaan julkinen ulosottoviranomainen ja säännellään sitä. Liittymisasiakirjan 36 artiklan mukaan komission on seurattava kaikkia Kroatian jäsenyysneuvotteluissa antamia sitoumuksia, mukaan lukien näin ollen myös Kroatian sitoumukset luoda julkinen ulosottoviranomainen ja vahvistaa edellytykset sille, että tällainen palvelu on täysimääräisesti osa Kroatian oikeusjärjestystä viimeistään 1.1.2012.
            
         
               2)
            
            
               Toinen kanneperuste, joka perustuu siihen, että Euroopan komissio on edellä mainitulla laiminlyönnillä aiheuttanut suoraan vahinkoa kantajille, jotka oli nimitetty julkisiksi ulosottovirkamiehiksi ja joilla oli perusteltu luottamus siihen, että he astuisivat virkaansa 1.1.2012.
            
         
               3)
            
            
               Kolmas kanneperuste, joka perustuu siihen, että koska komissio on jättänyt täyttämättä liittymisasiakirjan mukaiset velvollisuutensa, se on vakavasti ja selvästi ylittänyt harkintavaltansa rajat, ja koska se on loukannut kantajien (nimitettyjen julkisten ulosottovirkamiesten) perusteltua luottamusta, se on aiheuttanut heille tuntuvaa aineellista ja aineetonta vahinkoa, joka on korvattava SEUT 340 artiklan toisen kohdan nojalla.